****

**LATVIJAS REPUBLIKA**

**BALVU NOVADA PAŠVALDĪBA**

Reģ.Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: [dome@balvi.lv](mailto:dome@balvi.lv)

**APSTIPRINĀTI**

ar Balvu novada Domes

2020.gada 24.septembra

lēmumu (sēdes prot. Nr.14, 44.§)

**BALVU NOVADA PAŠVALDĪBAI PIEKRITĪGĀS ZEMES VIENĪBAS AR KADASTRA APZĪMĒJUMU 3894 004 0238 VĪKSNAS PAGASTĀ, BALVU NOVADĀ, NOMAS TIESĪBU IZSOLES NOTEIKUMI**

**I Vispārīgie noteikumi**

1.1. Šie noteikumi (turpmāk tekstā – Noteikumi) nosaka kārtību, kādā organizējama Balvu novada pašvaldībai piekritīgās zemes vienības Vīksnas pagastā, Balvu novadā ar kadastra apzīmējumu 3894 004 0238, 0,5173 ha platībā, (turpmāk tekstā – zemes gabals) zemes nomas tiesību izsole, atbilstoši 2018.gada 19.jūnija Ministru kabineta noteikumiem Nr.350 „Publiskas personas zemes nomas un apbūves tiesības noteikumi” un Balvu novada pašvaldības 2019.gada 28.marta Noteikumiem Nr.2/2019 „Par Balvu novada pašvaldības īpašumā un valdījumā esošu neapbūvētu zemes gabalu iznomāšanu un nomas līgumu pagarināšanu”.

1.2. Izsoli organizē Balvu novada pašvaldības Īpašumu privatizācijas un atsavināšanas komisija, turpmāk tekstā – Komisija. Komisijas locekļi nedrīkst būt nomas tiesību pretendenti, kā arī tieši vai netieši ieinteresēti attiecīgā procesa rezultātā.

1.3. **Izsole notiks: Bērzpils ielā 1A, Balvos 3.stāvā sēžu zālē, 2020.gada 13.oktobrī plkst.10.00**

1.4. Izsoles veids – mutiska izsole ar augšupejošu soli.

1.5. Zemes vienības nomas tiesību sākumcena ir EUR 47,00 (četrdesmit septiņi *euro,* 00 centi).

1.6. Izsoles solis EUR10.00 (desmit *euro* un 00 centu).

1.7. Reģistrācijas maksa EUR 5.00 (pieci *euro* un 00 centu) jāieskaita BALVU NOVADA PAŠVALDĪBAS, Bērzpils  iela 1A, Balvi, LV – 4501, Reģ. Nr.90009115622, AS „Citadele banka” norēķinu kontā LV05PARX0012592970001. Reģistrācijas maksa netiek atmaksāta.

1.8. Izsoles rezultātus apstiprina Balvu novada Dome.

1.9. Nomas līgums tiks slēgts uz 6 (sešiem) gadiem.

1.10. Pretendenti pieteikumu dalībai izsolē var iesniegt Balvu novada pašvaldībā, Bērzpils ielā 1A, Balvos, katru darbdienu no 2020.gada 6.oktobra līdz 2020.gada 12.oktobra plkst.16.00.

1.11. Noteikumos var izdarīt grozījumus ne vēlāk kā līdz Noteikumu 3.2.punktā noteiktajam termiņam.

1.12. Sludinājums par nomas tiesību izsoli publicējams Balvu novada pašvaldības informatīvajā izdevumā „Balvu Novada Ziņas”, Ziemeļlatgales laikrakstā “Vaduguns” un Balvu novada pašvaldības mājas lapā [*www.balvi.lv*](http://www.balvi.lv). Paziņojumu par izsoli izliek redzamā vietā Balvu novada pašvaldības ēkā.

**II Zemes vienības raksturojums**

2.1. Zemes vienība Vīksnas pagastā, Balvu novadā ar kadastra apzīmējumu 3894 004 0238, 0,5173 ha platībā.

2.2. Zemes vienības lietošanas mērķis – 0101 – zeme, uz kuras galvenā saimnieciskā darbība ir lauksaimniecība.

2.3. Zemes vienība ar kadastra apzīmējumu 3894 004 0238 Vīksnas pagastā, Balvu novadā ir Balvu novada pašvaldībai piekritīga zemes vienība.

**III Izsoles priekšnoteikumi**

3.1. Par izsoles dalībnieku var kļūt fiziska, vai maksātspējīga juridiska persona, kura var iegūt zemes vienības nomas tiesības, noteiktajā termiņā iesniegusi pieteikumu uz šo izsoli, izpildījusi visus izsoles priekšnoteikumus, kurai nav nekustamā īpašuma nodokļa un nomas maksājumu parāda par Balvu novada administratīvajā teritorijā esošajiem nekustamajiem īpašumiem vai zemes gabaliem, kā arī personai nav parādsaistību ar Balvu novada pašvaldības aģentūru „SAN – TEX” un AS „Balvu Enerģija”.

3.2. Izsoles dalībnieki uz zemes vienības nomas tiesību izsoli var reģistrēties līdz 2020.gada 12.oktobra plkst.16.00, Balvu novada pašvaldībā, 25. kabinetā Bērzpils ielā 1A, Balvos, iepriekš samaksājot reģistrācijas maksu EUR 5.00 (pieci *euro* un 00 centu). Reģistrācijas maksa uzskatāma par iesniegtu, ja attiecīgā naudas summa ir ieskaitīta Noteikumu 1.7.punktā norādītajā bankas kontā. Pēc norādītā laika dokumenti netiek pieņemti.

3.3. Izsoles dalībniekiem – **fiziskām personām**, kas vēlas reģistrēties, lai piedalītos zemes vienības Vīksnas pagastā, Balvu novadā ar kadastra apzīmējumu 3894 004 0238, 0,5173 ha platībā, nomas tiesību iegūšanā, jāiesniedz izsoles rīkotājam šādi dokumenti:

3.3.1. Balvu novada pašvaldībai adresēts iesniegums par vēlmi piedalīties zemes vienības nomas tiesību izsolē saskaņā ar šiem izsoles noteikumiem;

3.3.2. jāuzrāda personu apliecinošu dokumentus;

3.3.3. kvīts par reģistrācijas maksas samaksu;

3.3.4. noteiktajā kārtībā apliecināta pilnvara pārstāvēt fizisku personu izsolē, uzrādot pasi, ja to pārstāv cita persona.

3.4. Izsoles dalībniekiem – **juridiskām personām**, kas vēlas reģistrēties, lai piedalītos zemes vienības Vīksnas pagastā, Balvu novadā ar kadastra apzīmējumu 3894 004 0238, 0,5173 ha platībā, nomas tiesību iegūšanā, jāiesniedz izsoles rīkotājam šādi dokumenti:

3.4.1. Balvu novada pašvaldībai adresēts iesniegums par vēlmi piedalīties zemes vienības nomas tiesību izsolē saskaņā ar šiem izsoles noteikumiem;

3.4.2. izsoles dalībniekam jābūt reģistrētam Komercreģistrā;

3.4.3. kvīts par reģistrācijas maksas samaksu;

3.4.4. dokuments, kas apliecina pārstāvības tiesības, vai noteiktajā kārtībā apliecināta pilnvara pārstāvēt juridisko personu izsolē, uzrādot pasi, ja to pārstāv persona, kurai nav pārstāvības tiesību.

3.5. Reģistrācijai iesniegtie dokumenti izsoles dalībniekam atpakaļ netiek atdoti.

3.6. Izsoles dalībnieki tiek reģistrēti izsoles dalībnieku reģistrācijas sarakstā, kur tiek norādīts katra dalībnieka vārds, uzvārds vai nosaukums, kā arī to pārstāvju, pilnvarotās personas vārds un uzvārds. Izsolē var piedalīties, ja pieteikums iesniegts Noteikumos noteiktajā termiņā un izpildīti izsoles priekšnoteikumi.

3.7. Reģistrētam izsoles dalībniekam izsniedz reģistrācijas apliecību.

3.8. Izsoles dalībnieks netiek reģistrēts, ja:

3.8.1. nav vēl iestājies vai ir jau beidzies izsoles dalībnieku reģistrācijas termiņš;

3.8.2. nav iesniegti visi šajos Noteikumos minētie dokumenti;

3.8.3. ir nekustamā īpašuma nodokļa un nomas maksājumu parādi par nekustamo īpašumu Balvu novada administratīvajā teritorijā;

3.8.4.saskaņā ar Latvijas Republikas likumdošanas aktiem nav tiesību piedalīties izsolē.

3.9. Izsoles reģistratoram nav tiesību līdz izsoles sākumam izpaust jebkādas ziņas par reģistrētajiem izsoles dalībniekiem.

**IV Izsoles process**

4.1. Izsolē var piedalīties personas, kuras ir reģistrētas Noteikumos noteiktajā kārtībā, un tām ir izsniegta izsoles dalībnieka reģistrācijas apliecība.

4.2. Ja noteiktajā laikā ir reģistrējušies vairāk par vienu dalībnieku, bet uz izsoli ierodas viens dalībnieks, izsoli atliek uz divām stundām. Ja pēc divām stundām nav ieradušies pārējie dalībnieki, izsoles vadītājs paziņo vienu no šādiem komisijas lēmumiem:

4.2.1.sākt izsoli, piedaloties vienam izsoles dalībniekam. Izsoles vadītājs piedāvā šim Dalībniekam solīt nomas maksu, un viņš kļūst par izsoles uzvarētāju, ja ir pārsolījis sākumcenu;

4.2.2.noteikt, ka izsole nenotiek.

4.3. Pie ieejas izsoles telpā, dalībnieks uzrāda izsoles sekretāram (protokolistam) personu apliecinošu dokumentu un reģistrācijas apliecību, uz kuras pamata viņam izsniedz izsoles dalībnieka reģistrācijas kartīti, kuras numurs atbilst reģistrācijas apliecībā ierakstītajam kārtas numuram. Pilnvarotās personas papildus uzrāda pilnvaru.

4.4. Ja izsoles dalībnieks vai tā pilnvarotā persona izsoles telpā nevar uzrādīt personu apliecinošu dokumentu, pilnvarotā persona – pilnvaru, tiek uzskatīts, ka izsoles pretendents nav ieradies uz izsoli.

4.5. Izsoles dalībnieks ar savu parakstu pirms izsoles sākšanas apliecina, ka ir iepazinies ar izsoles noteikumiem un šajā sakarā nav nekādu pretenziju.

4.6. Izsoles gaita tiek atspoguļota izsoles gaitas protokolā. Izsoles gaitas protokolā atspoguļo visas Komisijas priekšsēdētāja un izsoles dalībnieku darbības izsoles gaitā. Protokolu paraksta visi komisijas locekļi.

4.7. Komisijas priekšsēdētājs, atklājot izsoli, iepazīstina ar Komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.

4.8. Komisijas priekšsēdētājs īsi raksturo nomas tiesību objektu, paziņo nosacīto (sākotnējo) cenu, kā arī izsoles soli – summu par kādu nosacītā (sākotnējā) cena tiek paaugstināta ar katru nākamo solījumu.

4.9. Pēc komisijas priekšsēdētāja ziņojuma sākas solīšanas process.

4.10. Solīšana notiek pa vienam izsoles solim.

4.11. Komisijas priekšsēdētājs nosauc izsolāmās zemes vienības nomas tiesību sākotnējo cenu un jautā: „Kas sola vairāk?”.

4.12. Izsoles dalībnieki solīšanas procesā paceļ savu reģistrācijas kartīti ar numuru. Komisijas priekšsēdētājs paziņo solītāja reģistrācijas numuru un piedāvāto cenu. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā (trešā) piesitiena zemes vienības nomas tiesības iegūst persona, kas solījusi pēdējo augstāko cenu.

4.13. Katra dalībnieka reģistrācijas numurs un solītā cena tiek ierakstīti protokolā.

4.14. Ja vairāki dalībnieki vienlaikus ir piedāvājuši vienādu cenu un vizuāli nav iespējams izšķirt, kurš piedāvāja pirmais, izsoles vadītājs ar izlozi izšķir, kuram no šiem dalībniekiem tiek ieskaitīts šis solījums. Izloze tiek veikta, sagatavojot tādu ložu skaitu, kas atbilst vienlaicīgi solījušo dalībnieku skaitam un vienu no tām iezīmējot ar krustiņu. Dalībnieki velk lozes atbilstoši to solīšanas karšu numuriem. Dalībnieks, kas izvelk lozi ar krustiņu, uzskatāms par pirmo solītāju.

4.15. Katrs solītājs izsoles dalībnieku sarakstā ar savu parakstu apstiprina savu pēdējo solīto nomas maksu. Minēto izsoles dalībnieku sarakstu paraksta visi Komisijas locekļi.

4.16. Pēc protokola parakstīšanas dalībnieks, kas nosolījis augstāko cenu par zemes vienības nomas tiesībām, saņem izsoles gaitas protokola kopiju par izsolē iegūtajām zemes vienības nomas tiesībām. Izsoles gaitas protokolā norādīta nosolītā cena par zemes vienības nomas tiesībām un samaksas kārtība.

**V Samaksas kārtība**

5.1. Nosolītā augstākā cena par zemes vienības nomas tiesībām uzskatāma par viena gada nomas maksu.

5.2. Izsoles dalībniekam, kas nosolījis augstāko cenu par zemes vienības nomas tiesībām, ir pienākums maksāt nomas maksu tādā apmērā, kā nosolījis nomas tiesību izsolē.

5.3. Nomas maksas aprēķina periods ir viens ceturksnis. Nomas maksu samaksā ne vēlāk kā līdz attiecīgā ceturkšņa pirmā mēneša beigām, BALVU NOVADA PAŠVALDĪBAS, Bērzpils  iela 1A, Balvi, LV – 4501, Reģ. Nr.90009115622, AS „Citadele banka” norēķinu kontā LV05PARX0012592970001. Papildus nomas maksai jāmaksā arī nekustamā īpašuma (par zemi) nodoklis.

**VI Nenotikusi izsole**

6.1. Izsole atzīstama par nenotikušu, ja:

6.1.1.ja neviens izsoles pretendents nav iesniedzis pieteikumu;

6.1.2.ja nav pārsolīta nosacītā nomas maksa;

6.1.3.ja tiek konstatēts, ka bijusi noruna kādu atturēt no piedalīšanās izsolē vai ja izsolē starp pretendentiem konstatēta vienošanās, kas ietekmējusi izsoles rezultātus vai tās gaitu;

6.1.4.tiek konstatēts, ka nepamatoti noraidīta kāda dalībnieka piedalīšanās izsolē, vai nepareizi noraidīts kāds pārsolījums;

6.1.5.nav ievēroti izsoles noteikumi.

**VII Izsoles rezultātu apstiprināšana un nomas līguma slēgšana**

7.1. Izsoles rezultātus apstiprina Balvu novada dome tuvākajā sēdē

7.2. Zemes nomas līgumu (pielikumā) paraksta mēneša laikā pēc izsoles rezultātu apstiprināšanas Balvu novada domes sēdē.

**VIII Komisijas lēmuma pārsūdzēšana**

8.1. Izsoles dalībniekiem ir tiesības iesniegt sūdzību Balvu novada domei par Komisijas veiktajām darbībām 5 (piecu) darba dienu laikā no izsoles dienas.

8.2. Ja kāds no Komisijas lēmumiem tiek pārsūdzēts, attiecīgi pagarinās Noteikumos minētie termiņi.

Pielikumā: Zemes nomas līguma projekts uz 3 (trīs) lapām.

Domes priekšsēdētājs A.Pušpurs

Pielikums   
Balvu novada pašvaldībai piekritīgās zemes vienības ar kadastra apzīmējumu 3894 004 0238 Vīksnas pagastā, Balvu novadā, nomas tiesību izsoles noteikumiem

**ZEMES NOMAS LĪGUMS NR.**

2020.gada\_\_.\_\_\_\_\_\_\_\_\_\_ Balvos

**Balvu novada pašvaldība**, Reģ. Nr.90009115622, kas atrodas Bērzpils ielā 1A, Balvos, \_\_\_\_\_\_\_\_\_\_\_\_\_\_\_\_\_\_\_, turpmāk tekstā **IZNOMĀTĀJS,** no vienas puses un \_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā **NOMNIEKS,** no otras puses, noslēdz sekojoša satura līgumu (turpmāk tekstā – līgums).

**I Līguma priekšmets**

1.1. Iznomātājs nodod un nomnieks pieņem nomas lietošanā Balvu novada pašvaldībai piekritīgo zemes vienību ar kadastra apzīmējumu 3894 004 0238 Vīksnas pagastā, Balvu novadā, 0,5173 ha kopplatībā.

1.2. Līguma neatņemama sastāvdaļa ir izkopējums no Vīksnas pagasta kadastra kartes (pielikumā).

1.3. Zemes vienības lietošanas mērķis – 0101 – zeme, uz kuras galvenā saimnieciskā darbība ir lauksaimniecība.

1.4. Uz iznomātās zemes ēkas un būves neatrodas.

1.5. Ja tiek pieņemti jauni likumi vai izdarīti grozījumi spēkā esošajos likumos, Ministru kabineta noteikumos vai citos normatīvajos aktos, kuri ietekmē līguma izpildi, līgumslēdzējiem jāievēro tajos esošo normu nosacījumi, bet, ja nepieciešams, puses nekavējoties izdara attiecīgus grozījumus līgumā, izņemot līguma 3.2.punktā noteikto nomas maksas apmēru.

**II Līguma termiņš**

2.1.Līgums stājas spēkā ar parakstīšanas brīdi un ir noslēgts uz 6 (sešiem) gadiem.

2.2.Līguma termiņu var saīsināt, pamatojoties uz līgumslēdzēju rakstisku vienošanos.

**III Norēķinu kārtība**

3.1. Nomnieks maksā nomas maksu EUR \_\_\_.\_\_\_\_ (\_\_\_\_\_\_ *euro*, \_\_\_ centi) gadā, pamatojoties uz 2020.gada \_\_\_.\_\_\_\_\_\_\_Balvu novada domes lēmumu “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (protokols Nr.\_\_\_, \_\_\_.§). Nosolītā augstākā cena ir spēkā visu līguma darbības termiņu.

3.2. Nomas maksas aprēķina periods ir viens ceturksnis. Nomas maksu samaksā ne vēlāk kā līdz attiecīgā ceturkšņa pirmā mēneša beigām AS „Citadele banka” norēķinu kontā LV05PARX0012592970001. Nomnieks papildus nomas maksai Iznomātājam maksā Latvijas Republikas likumos noteiktos nodokļus (nekustamā īpašuma nodoklis).

3.3. Nomas maksa maksājama no dienas, kad nomnieks ieguvis zemes nomas tiesības.

3.4. Par nomas līgumā noteikto maksājumu termiņu kavējumiem Iznomātājs aprēķina nokavējuma procentus – 0,1% apmērā no kavētās maksājuma summas par katru kavējuma dienu.

**IV Iznomātāja pienākumi un tiesības**

4.1. Iznomātājam ir pienākums:

4.1.1. nepasliktināt nomniekam zemes vienības lietošanas tiesības uz visu zemes vienību vai tās daļu;

4.1.2. atlīdzināt nomniekam radušos zaudējumus, ja pārkāpti šī līguma 4.1.1.apakšpunkta nosacījumi.

4.2. Iznomātājam ir tiesības:

4.2.1. kontrolēt, vai zemes vienība tiek izmantota atbilstoši līguma nosacījumiem, un šajā nolūkā nomnieka klātbūtnē apsekot dabā zemes vienību. Kontroli veic Saimnieciskās nodaļas vadītājs sadarbībā ar nekustamā īpašuma speciālistiem;

4.2.2. prasīt nomniekam nekavējoties novērst tā darbības vai bezdarbības dēļ radīto līguma nosacījumu pārkāpumu sekas un atlīdzināt radušos zaudējumus

4.2.3. ja nomnieka vainas dēļ netiek ievēroti normatīvie akti vai šī līguma noteikumi, Iznomātājs ir tiesīgs vienpusēji prasīt šī līguma pirmstermiņa laušanu.

**V Nomnieka pienākumi un tiesības**

5.1. Nomnieks apņemas:

5.1.1. ievērot zemes lietošanas tiesību aprobežojumus, ko izraisa uz zemes vienības esošie apgrūtinājumi un servitūti;

5.1.2. nodrošināt zemes vienības lietošanu atbilstoši pašvaldības noteiktajam nekustamā īpašuma lietošanas mērķim;

5.1.3. nepieļaut auglīgās augsnes virskārtas iznīcināšanu vai tās kvalitātes pasliktināšanos, zemes applūšanu ar notekūdeņiem, tās pārpurvošanos, nepieļaut piesārņošanu ar atkritumiem vai ķīmiskajām vielām un novērst citus zemi postošus procesus; pasargāt zemi no aizaugšanas un citiem procesiem, kas pasliktina zemes kultūrtehnisko stāvokli;

5.1.4. nepieļaut darbības, kas pasliktina citu zemes lietotāju zemes kvalitāti;

5.1.5. ievērot saimnieciskās darbības ierobežojumus zemes vienībā noteiktajās teritorijās;

5.1.6. kopt un uzturēt kārtībā nomas lietošanā nodoto teritoriju;

5.1.7. ar līguma noslēgšanas brīdi uzsākt zemes izmantošanu atbilstoši līgumā noteiktajam mērķim un turpināt šo darbību līdz līguma termiņa beigām;

5.1.8. noteiktajos termiņos un apmērā maksāt nomas maksu un nekustamā īpašuma nodokli;

5.1.9. ar savu darbību neaizskart citu zemes īpašnieku/tiesisko valdītāju un citu personu likumīgās intereses;

5.1.10. ievērot ugunsdrošības noteikumus un izmantojot Nomnieka rīcībā esošo tehniku un cilvēku resursus, pēc iespējas piedalīties ugunsgrēku dzēšanā.

**VI Sevišķie līguma nosacījumi**

6.1. Līgumslēdzēji nav atbildīgi par līgumsaistību neizpildi un tās rezultātā radītajiem zaudējumiem, ja tas noticis nepārvaramas varas apstākļu dēļ. Ar nepārvaramas varas apstākļiem saprot dabas stihijas, plūdus, ugunsgrēkus un katastrofas, militāras akcijas un valsts vai valsts iestāžu pieņemtos lēmumus, kurus līgumslēdzēji nevarēja paredzēt līguma slēgšanas laikā. Par līgumsaistību izpildes neiespējamību minēto apstākļu dēļ viens līgumslēdzējs rakstiski informē otru 10 dienu laikā no šo apstākļu iestāšanās dienas un, ja nepieciešams, risina jautājumu par turpmāku līguma izpildes kārtību vai izbeigšanu.

**VII Līguma izbeigšana, grozīšana un strīdu izskatīšanas kārtība**

7.1. Iznomātājam ir tiesības lauzt šo Līgumu vienpusēji pirms termiņa neatlīdzinot zaudējumus, ja Nomnieks:

7.1.1.ir nokavējis nomas maksas maksājumu termiņu vairāk par trim mēnešiem;

7.1.2.bez Iznomātāja rakstiskas piekrišanas ir veicis būvdarbus;

7.1.3.nodevis zemes vienību apakšnomā pilnīgi vai daļēji citām juridiskām vai fiziskām personām, bez Iznomātāja rakstiskas piekrišanas;

7.1.4.pieļāvis vides aizsardzības noteikumu pārkāpumus;

7.1.5.pārkāpis citus šī Līguma noteikumus un viena mēneša laikā pēc rakstiska brīdinājuma saņemšanas nav novērsis pieļautos pārkāpumus.

7.2.Nomniekam ir tiesības lauzt šo Līgumu vienpusēji, ja Iznomātājs nepamatoti traucē Nomniekam izmantot zemes vienību Līgumā paredzētajiem mērķiem

7.3.Pēc Līguma izbeigšanas Nomniekam trīs mēnešu laikā jānodod Iznomātājam nomātā zeme lietošanas kārtībā. Stāvokli nodošanas brīdī abas puses fiksē pieņemšanas – nodošanas aktā, kas ir šī līguma neatņemama sastāvdaļa. Viss, kas atradīsies uz zemes vienības pēc tās nodošanas Iznomātājam, pēc trīs mēnešu termiņa notecēšanas tiks uzskatīts par Iznomātāja īpašumu, kuru Iznomātājs tiesīgs izmantot pēc saviem ieskatiem. Par šo laiku Nomniekam ir jāmaksā nomas maksa Līgumā noteiktajā apmērā.

7.4.Līguma nosacījumus var grozīt un līgumu pārtraukt pēc abu līgumslēdzēju savstarpējās vienošanās. Grozījumi līgumā stājas spēkā pēc to noformēšanas rakstiski un savstarpējas parakstīšanas un ir līguma neatņemamas sastāvdaļas

7.5.Ja Līgums tiek lauzts pirms termiņa, Nomniekam ir jāatmaksā Iznomātājam izdevumi, kas saistīti ar zemes vienības nomas maksas noteikšanu.

7.6.Līgums ir saistošs līgumslēdzējiem, kā arī līgumslēdzēju tiesību pārņēmējam (–iem). Tiesību pārņēmējam (–iem) 30 dienu laikā no tiesību pārņemšanas dienas līgums jāpārslēdz uz sava vārda.

**VIII Nobeiguma nosacījumi**

8.1.Līgumā neparedzētas attiecības līgumslēdzēji regulē, pamatojoties uz Latvijas Republikas normatīvajiem aktiem.

8.2.Visus strīdus un Domstarpības, kas rodas līguma darbības laikā Puses risina pārrunu ceļā. Ja vienošanos nevar panākt, strīds risināms tiesā tiesību aktos noteiktajā kārtībā.

8.3.Līgums sagatavots un parakstīts divos eksemplāros ar vienādu juridisku spēku. Katra puse saņem vienu līguma eksemplāru.

8.4. Līguma parakstīšanas brīdī Līgumam ir sekojoši pielikumi, kas ir Līguma neatņemama sastāvdaļa:

8.4.1. 1.pielikums - izkopējums no kadastra kartes

8.4.2. 2.pielikums - nodošanas-pieņemšanas akts.

**Pušu rekvizīti:**

IZNOMĀTĀJS NOMNIEKS

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_  z.v. | \_\_\_\_\_\_\_\_\_\_\_\_\_\_\_\_ |

Domes priekšsēdētājs A. Pušpurs